Ahmad Sulaiman Ibrahim wanda aka fi sani da Alaramma Ahmad Sulaiman, an haife shi ne a shekarar 1966, Mahaddacin Alqur'ani ne kuma ɗan Najeriya ne, Malamin Addinin Musulunci ne, kuma Shahararren Masamin Alqur'ani mai girma ya kuma samu lambobin yabo da dama a fadin duniya saboda bajintarsa wajen sanin Alqur'ani mai girma. Sheikh Sulaiman ya shahara wajen sarrafa harshe a yayin da yake qira'a, don mutane da dama daga sassan duniya suna son qira'ansa, haka Malam Ahmad Sulaiman yayi Musabaƙa ta duniya har kusan sau 3 yana cin na 1 wannan yasa mutane suke ganin yana daga cikin masana Alqur'ani na duniya ba wai Najeriya kawai ba. An haifi Ahmad Sulaiman a gidan sulaiman, mahaifinsa ya rasu tun yana ɗan shekara 6, sannan ya koma jihar Kano yana ɗan shekara 9 don neman ilimin Addini da kuma na zamani (Boko), Ahmad Sulaiman ya haddace Alqur'ani tun yana ƙarami. Haka yana cewa Dr Kabir Haruna Gombe yana cikin malamansa kuma Alarammansa a lokacin tafsirin Watan Ramadan, duk da cewa kusan duk inda Sheikh Kabir Haruna Gombe zaije wa'azi suna tareda Alaramma Ahmad Sulaiman, Ahmad Sulaiman mamba ne a ƙungiyar Jama'atu Izalatil Bid'ah wa Iqamatus Sunnah, babbar ƙungiyar Salafiyyah dake Najeriya.